INTÉZMÉNYI TANFELÜGYELET - ÉRTÉKELÉS 2019

1. Pedagógiai folyamatok

**1.1. Hogyan valósul meg a stratégiai és operatív tervezés?**

**1.1.1.**

Az intézmény vezetése irányítja az intézmény stratégiai és operatív dokumentumainak koherens kialakítását.

Az intézmény vezetése irányítja a szervezeti és szakmai dokumentumok kialakítását a szakmai munkaközösségek aktív közreműködésével. (SZMSZ, Munkatervek, PP)

**1.1.2.**

Az intézmény stratégiai és operatív dokumentumai az intézmény működését befolyásoló mérési (az Eredmények értékelési területnél felsorolt adatok), demográfiai, munkaerő-piaci és más külső mutatók (például szociokulturális felmérések adatai) azonosítása, gyűjtése, feldolgozása és értelmezése alapján készülnek. Ezek segítik az intézmény jelenlegi és jövőbeni helyzetének megítélését.

A kitűzött célok eléréséhez szükséges feltételrendszer jellemzőit a tervezési dokumentumokban figyelembe veszi az intézmény. ( PP, Munkaterv)

**1.1.3.**

A tervek elkészítése a nevelőtestület bevonásával történik, az intézmény munkatársainak felkészítése a feladatra időben megtörténik.

Az éves munkatervekben alaposan kidolgozva megjelennek a szakmai munkaközösségek tervei, határidővel, felelőssel megjelenítve.

**1.1.4.**

Biztosított a fenntartóval való jogszabály szerinti együttműködés.

Az intézmény és a fenntartó kapcsolata (kölcsönös tájékoztatás) rendszeres és folyamatos, a fenntartó biztosítja a működés, a pedagógiai munka feltételeit, a szükséges infrastruktúrát.

**1.1.5.**

Az intézményi önértékelési ciklust lezáró intézkedési terv és a stratégiai és operatív tervezés dokumentumainak összehangolása megtörténik.

Az intézményi önértékelési ciklust lezáró intézkedési terv elkészült és a tervezési dokumentumokkal összhangban van.

**1.1.6.**

Az éves munkaterv összhangban van a stratégiai dokumentumokkal és a munkaközösségek terveivel.

Az éves munkaterv összhangban van a stratégiai dokumentumokkal és a munkaközösségek terveivel. Követi az intézmény fő nevelési-oktatási irányvonalait, elveit, melyek mentén a tervezés és megvalósítás is történik. (Munkaterv, Beszámoló, PP)

**1.2. Milyen az intézményi stratégiai terv és az oktatáspolitikai köznevelési célok viszonya; az operatív tervezés és az intézményi stratégiai célok viszonya?**

**1.2.7.**

Az intézmény stratégiai dokumentumai az adott időszak oktatáspolitikai céljaival összhangban készülnek.

A pedagógiai program tartalmi felépítése (célok, feladatok, alapelvek) megfelelnek a törvényi szabályozásoknak; a helyi tanterv a NAT és a kerettanterv követelményeire épülnek. Az intézmény stratégiai céljait, feladatait, befolyásolják, meghatározzák az aktuális oktatáspolitikai trendek, elvárások, értékek. Innovatív szemlélettel rendelkezik. Az oktatás és nevelés egyensúlyának megteremtésére törekszik. (PP, NAT)

**1.2.8.**

Az operatív tervezés a stratégiai célok hatékony megvalósulását szolgálja, és a dokumentumokban nyomon követhető.

Az intézmény nevelési-oktatási céljai, alapelvei meghatározzák az operatív tervezést, ez a dokumentumokban jól nyomon követhető.(PP. Beszámoló,Munkaterv)

**1.3. Hogyan történik a tervek megvalósítása?**

**1.3.9.**

A stratégiai tervek megvalósítása tanévekre bontott, amelyben megjelennek a stratégiai célok aktuális elemei. (Pedagógiai program, a vezetői pályázat, a továbbképzési terv és az ötéves intézkedési terv stb. aktuális céljai, feladatai.)

A tanévre szóló tervekben a nevelési-tanítási elveket szolgáló aktualizált célok, programelemekre bontott megjelenése olvasható.(PP. Munkaterv, Beszámolók)

**1.3.10.**

Az intézmény éves terveinek (éves munkaterv, éves intézkedési tervek, munkaközösségi tervek, a pedagógiai munka, tervezési dokumentumai stb.) gyakorlati megvalósítása a pedagógusok, a munkaközösségek és a diákönkormányzat bevonásával történik.

Az éves terv gyakorlati megvalósítása az operatív munkatervek (Alsós, felsős munkaközösség, IPR munkaközösség, belső értékelési munkacsoport munkaterve, diákönkormányzat rendezvény terve) alapján történik.

**1.3.11.**

Az intézmény nevelési-oktatási céljai határozzák meg a módszerek, eljárások kiválasztását, alkalmazását.

A nevelési-oktatási célok meghatározzák az intézmény innovatív eljárásainak, módszereinek kiválasztását, alkalmazását. Az egyéni képességek, készségek kibontakoztatását, integrációs és inklúzivitásra törekvő elveinek megvalósítását. (Interjúk, PP)

**1.3.12.**

Az intézményi pedagógiai folyamatok (például tanévre, tanulócsoportra tervezett egymásra épülő tevékenységek) a személyiség- és közösségfejlesztést, az elvárt tanulási eredmények elérését, a szülők, tanulók és munkatársak elégedettségét és a fenntartói elvárások teljesülését szolgálják.

Az iskola elsődleges partnere a szülő. A szülő elvárása az iskolával szemben a nevelési – oktatási célok leghatékonyabb megvalósítása. A célok megvalósítását szolgáló eszközök kiválasztása adekvát. A tanulók, a pedagógusok érdekeinek előtérbe helyezése mérvadó. A fenntartó elvárásait maximálisan figyelembe veszik.(Munkaterv, Beszámoló.)

**1.4. Milyen az intézmény működését irányító éves tervek és a beszámolók viszonya?**

**1.4.13.**

Az éves tervek és beszámolók egymásra épülnek.

Az egymásra épülés és a tovább fejlődés lehetőségét feltáró elvek nyomon követhetők. A tervezés tanévre, munkaközösségi feladatokra épülő tevékenységek sora. A cselekvési tervek megvalósításának elemzése megtalálható az év végi beszámolókban. (Munkaterv, Beszámoló)

**1.4.14.**

A tanév végi beszámoló megállapításai alapján történik a következő tanév tervezése.

Az éves beszámoló alapja a következő tanév tervezésének, reflektál a problémákra, hiányosságokra – s ez a következő éves tervezésben megjelenik. (Beszámoló, Munkaterv)

**1.4.15.**

A beszámolók szempontjai illeszkednek az intézményi önértékelési rendszerhez.

A beszámolók szempontjai illeszkednek az intézményi önértékelési rendszer általános szempontrendszeréhez. (Beszámolók)

**1.5. Milyen a pedagógusok éves tervezésének, és tényleges megvalósulásának a viszonya?**

**1.5.16.**

A pedagógus, tervező munkája során figyelembe veszi az intézménye vonatkozásában alkalmazott tantervi, tartalmi és az intézményi belső elvárásokat, valamint az általa nevelt, oktatott egyének és csoportok fejlesztési céljait.

Az intézmény nevelő-oktató munkája a Pedagógiai Program alapelveinek, elvárásainak megfelelő, napi pedagógiai gyakorlatot tükrözi. Előtérbe helyezik a tanulás eredményességéhez szükséges kulcskompetenciák, képesség-együttesek és tudástartalmak megalapozását, az integrált nevelés és komplex személyiségfejlesztés szempontjait. Alkalmazkodik a tanulói összetételből adódó sajátosságokhoz, intézményi elvárásokhoz és a vezetői attitűdhöz. (Beszámoló, PP.)

**1.5.17.**

A pedagógiai munka megfelel az éves tervezésben foglaltaknak, az esetleges eltérések indokoltak.

A tervezési dokumentumok tartalma a napi pedagógiai gyakorlattal koherens. (Munkaterv, PP. Beszámoló)

**1.5.18.**

A teljes pedagógiai folyamat követhető a tanmenetekben, a naplókban, valamint a tanulói produktumokban.

A pedagógiai folyamatok követhetők a tanmenetekben, fejlesztési dokumentumokban. (Helyszíni betekintés)

**1.6. Hogyan működik az ellenőrzés az intézményben?**

**1.6.19.**

Az intézményi stratégiai alapdokumentumok alapján az intézményben belső ellenőrzést végeznek.

Az SZMSZ és az éves munkaterv részletesen kidolgozva tartalmazza a belső ellenőrzési tervet. (SZMSZ, Munkaterv)

**1.6.20.**

Az ellenőrzési tervben szerepel, hogy ki, mit, milyen céllal, milyen gyakorisággal, milyen eszközökkel ellenőriz.

Az ellenőrzési terv részletezi a célterületeket, szempontokat, az ellenőrzésben érintetteket, felelősöket, időpontokat, így a belső ellenőrzés pontos rendszere előre meghatározott. (SZMSZ, Munkaterv)

**1.6.21.**

Az intézmény azonosítja az egyes feladatok eredményességének és hatékonyságának méréséhez, értékeléséhez szükséges mutatókat.

Az intézmény pontos szempontrendszerrel azonosítja a feladatok eredményességének és hatékonyságának méréséhez szükséges mutatókat. (Munkaterv)

**1.6.22.**

A tanulási eredményeket az intézmény folyamatosan követi, elemzi, szükség esetén korrekciót hajt végre.

A mérési és egyéb eredményeket, azok, elemzését az éves beszámolók, intézkedési tervek tartalmazzák. (Megjelennek a statisztikai adatok, amelyek analizálása után – szükség szerint – intézkedési terv készül, illetve a Pedagógiai Program módosítására is sor kerülhet.)

**1.6.23.**

Az ellenőrzések eredményeit felhasználják az intézményi önértékelésben és a pedagógusok önértékelése során is.

Az ellenőrzések tapasztalatait beépítik az intézményi önértékelésbe. Fejlesztendő területként határozzák meg 2019.03.18-án elkészült Önértékelési intézkedési tervében a mérési eredmények elemzését, tanulságok levonását, a mérési-értékelési eredmények függvényében végzett korrekciót. (Intézkedési terv)

**1.7. Hogyan történik az intézményben az értékelés?**

**1.7.24.**

Az értékelés tények és adatok alapján, tervezetten és objektíven történik, alapját az intézményi önértékelési rendszer jelenti.

A nevelő-oktató munka elemzése, értékelése tényekre, adatokra épül. Az értékelésben jelentős feladatot vállal a Belső értékelési munkaközösség, mely a pedagógusok önértékelési folyamatait irányítja, bonyolítja. A jogszabályok által elrendelt önértékelési folyamat hitelesen működik az intézményben. Mindezt bizonyítják az OH informatikai felületére feltöltött önértékelési dokumentumok. (Beszámolók, Önértékelési dokumentumok)

**1.7.25.**

Az intézményi önértékelési rendszer működését az intézmény vezetése irányítja, az önértékelési folyamatban a nevelőtestület valamennyi tagja részt vesz.

Az intézményi önértékelési rendszer a Belső értékelési munkacsoport alaposan megtervezett és kidolgozott éves munkaterve alapján működik. A nevelőtestület tagjai részt vesznek az önértékelési folyamatokban.

**1.8. Milyen a pedagógiai programban meghatározott tanulói értékelés működése a gyakorlatban?**

**1.8.26.**

Az intézményben folyó nevelési-oktatási munka alapjaként a tanulók adottságainak, képességeinek megismerésére vonatkozó mérési rendszer működik.

Az intézmény mérési gyakorlata széles körű, igyekszik megfelelni az iskolahasználók igényeinek és a fenntartó elvárásainak.

**1.8.27.**

A tanulók értékelése az intézmény alapdokumentumaiban megfogalmazott/elfogadott, közös alapelvek és követelmények (értékelési rendszer) alapján történik.

A tanulók értékelése a Pedagógiai Programban rögzített és a tantestület által elfogadott belső szabályozók alapján történik.

**1.8.28.**

A pedagógusok az alkalmazott pedagógiai ellenőrzési és értékelési rendszert és módszereket, azok szempontjait az általuk megkezdett nevelési-oktatási folyamat elején megismertetik a tanulókkal és a szülőkkel.

Az interjúk során rögzített információkból megállapítható, hogy az iskola pedagógusai a tanév elején szülői értekezlet kertében tájékoztatják a szülőket az alkalmazott ellenőrzési és értékelési módszerekről. A tanév során fogadó órákon, személyes megbeszéléseken és írott formában további információk átadására kerül sor.

**1.8.29.**

Az intézményben a tanulói teljesítményeket folyamatosan követik, a tanulói teljesítményeket dokumentálják, elemzik, és az egyes évek értékelési eredményeit összekapcsolják, szükség esetén fejlesztési tervet készítenek.

A mérési eredmények jól nyomon követhetők. Az eredményeket nyilvántartják és elemzik. Pl. kompetenciamérések, tanulmányi versenyek, továbbtanulási és lemorzsolódási mutatók. Az országos és egyéb mérési eredményeket a munkaközösségi foglalkozásokon, nevelőtestületi értekezleteken, kijelölt felelős vezetésével elemezik, dokumentálják. (Beszámoló)

**1.8.30.**

A tanuló eredményeiről fejlesztő céllal folyamatosan visszacsatolnak a tanulónak és szüleinek/gondviselőjének.

A szülők felé a visszacsatolás rendszeres. A kapcsolattartás fórumai a szülői értekezlet, a fogadó óra. A tájékoztató füzeten, ellenőrzőn, e-naplón keresztül napi szinten értesítik a szülőt gyermekük, teljesítményéről, előrehaladásáról, fejlődéséről. A lemaradó, alulteljesítő diákok szüleit írásban is értesítik. (Szülői interjú)

**1.9. Mi történik az ellenőrzés, mérés, értékelés eredményével? (Elégedettségmérés, intézményi önértékelés pedagógus-értékelés, tanulói kompetenciamérés, egyéb mérések.)**

**1.9.31.**

Az intézmény stratégiai és operatív dokumentumainak elkészítése, módosítása során megtörténik az ellenőrzések során feltárt információk felhasználása.

A dokumentumokban részletes elemzés található a mérési eredmények elemzéséről, az eredmények „javításának” lehetőségeiről. Az előző évi értékelésre építve fejlesztő célú elemek, kiemelt nevelési és oktatási feladatok fogalmazódnak meg a munkatervekben.

**1.9.32.**

Évente megtörténik az önértékelés keretében a mérési eredmények elemzése, a tanulságok levonása, fejlesztések meghatározása, és az intézmény a mérési-értékelési eredmények függvényében korrekciót végez szükség esetén.

Az éves beszámoló tartalmazza az elvégzett országos mérések mutatóit, azok részletes elemzését. (a tantestület évente értekezlet keretében kap erről tájékoztatást, illetve ott vitatják meg.) A beszámolókban rámutatnak a fejlesztendő területekre és a nevelőtestület közreműködésével az intézkedési tervet ennek ismeretében készítik el.

**1.9.33.**

Az intézmény a nevelési és tanulási eredményességről szóló információk alapján felülvizsgálja a stratégiai és operatív terveit, különös tekintettel a kiemelt figyelmet igénylő tanulók ellátására.

A kiemelt figyelmet igénylő tanulók speciális ellátási igénye meghatározza a stratégiai tervek célrendszerét, elvét, tartalmát. A tervek felülvizsgálása, aktualizálása az intézményi elvárások – tanulói összetétel - függvényében megtörténik. Az intézményi jó gyakorlatok, pályázati projektek bevezetése, beépülése integrációs elvek mentén, a kiemelt figyelmet igénylő tanulók módszeresebb ellátása érdekében történik.

**1.9.34.**

A problémák megoldására alkalmas módszerek, jó gyakorlatok gyűjtése, segítő belső (ötletek, egyéni erősségek) és külső erőforrások (például pályázati lehetőségek) és szakmai támogatások feltérképezése és bevonása természetes gyakorlata az intézménynek.

Problémák megoldására alkalmas módszerek, ötletek, jó gyakorlatok, pályázati lehetőségek feltérképezése és kihasználása természetes gyakorlata az intézménynek. (Vezetői interjú, Beszámolók, Munkatervek)

1. Pedagógiai folyamatok

A kompetencia értékelése:

**Fejleszthető területek:**

Az éves tervezés dokumentumai (tanmenetek) következetesebb aktualizálása, csoportok sajátosságaihoz való igazítása, adaptálása.

**Kiemelkedő területek:**

A stratégiai és operatív dokumentumok összhangja, tudatos tervezés, amely során fontos szempont az intézmény sajátossága: a kiemelt figyelmet igénylő tanulói körének integrációs elveken alapuló nevelési gyakorlata.

2. Személyiség- és közösségfejlesztés

**2.1. Hogyan valósulnak meg a pedagógiai programban rögzített személyiségfejlesztési feladatok?**

**2.1.1.**

A beszámolókban és az intézményi önértékelésben követhetők az eredmények (különös tekintettel az osztályfőnökök tevékenységére, a diákönkormányzati munkára, az egyéni fejlesztésre).

A beszámolókban olvashatók a nevelő-oktató munkában elért tanévvégi eredmények (munkaközösségek munkája, versenyeredmények, fejlesztési és mérési eredmények, lemorzsolódási mutatók, diákönkormányzat).

**2.1.2.**

Támogató szervezeti és tanulási kultúra jellemzi az iskolát.

A támogató szervezeti és tanulási kultúra erőteljesen megjelenik az intézményben. Szervezetükre erős céltudatos vezetés, együttműködésre kész munkaközösségek jellemzők. Ezt bizonyítja szakmaiságuk, pályázatokra való nyitottságuk. A tanulási kultúra szembetűnően megjelenik a tárgyi környezetben. (Interjúk, bejárás)

**2.1.3.**

A tanulók személyes és szociális képességeik felmérésére alkalmas módszereket, eszközöket, technikákat alkalmaznak a pedagógusok az intézményben.

A tanulók képességei felmérésére kidolgozott módszereket és eszközöket alkalmaznak a pedagógusok az intézményben, kimeneti és bemeneti mérések formájában. (NETFIT, DIFER)(Beszámoló)

**2.2. Hogyan fejlesztik az egyes tanulók személyes és szociális képességeit (különös tekintettel a kiemelt figyelmet igénylő tanulókra)?**

**2.2.4.**

A pedagógusok módszertani kultúrája kiterjed a tanulók személyes és szociális képességeinek fejlesztésére, és ez irányú módszertani tudásukat megosztják egymással.

A pedagógusok módszertani kultúrája kiterjed az egyes tanulók képességeinek fejlesztésére (fejlesztési terv készítése). A képességek fejlesztésének színtereit a kötelező és választható tanórák, a tanórán kívüli tevékenységek biztosítják (különböző szabadidős programok). A tehetséggondozás, a versenyekre való egyéni felkészítésben, motivációs technikákban nyilvánul meg. A rendszeres tantestületi megbeszélések, a munkaközösségek találkozói elősegítik a tanulók problémáinak megoldását illetve a megoldási módszerek sokszínűségének elterjedését. Szociális téren a nyitottság, megértés, elfogadás elsajátítására irányuló fejlesztés valósul meg. Kiemelendő az EFOP-3.1.7. pályázat, mely egységes rendszerbe foglalja a pedagógiai gyakorlatukban eddig használt differenciált fejlesztést támogató módszereket. Különös hangsúlyt fordít a tanulók alapképességeinek kialakítására. Hangsúlyt kap az iskolában a művészeti nevelés, mint lehetőség (Cogito Alapfokú Művészeti Magániskola keretében). (Pedagógus interjú, PP. Beszámoló, Munkaterv)

**2.2.5.**

A fejlesztés eredményét folyamatosan nyomon követik, s ha szükséges, fejlesztési korrekciókat hajtanak végre.

A különleges bánásmódot igénylő tanulók speciális, egyéni bánásmódban, fejlesztésben részesülnek. A HHH tanulók fejlesztési céljait az IPR szakmai munkaközösség fogalmazza meg, a fejlesztési célok megvalósítása minden nevelő feladata. A folyamat módosítása igény szerint megtörténik. (fejlesztési tervek)

**2.2.6.**

A fejlesztés megvalósulása nyomon követhető az intézmény dokumentumaiban, a mindennapi gyakorlatban (tanórai és tanórán kívüli tevékenységek), DÖK programokban.

Az iskola figyelembe veszi az egyéni különbségekre alapozott nevelés kialakításának szükségességét. Ez a dokumentumokban nyomon követhető. (Munkatervek, Beszámolók, fejlesztési tervek)

**2.3. Hogyan történik a tanulók szociális hátrányainak enyhítése?**

**2.3.7.**

A kiemelt figyelmet igénylő tanulók mindegyikénél rendelkeznek a pedagógusok megfelelő információkkal, és alkalmazzák azokat a nevelő, fejlesztő és oktató munkájukban.

Kis, községi iskola lévén általában megfelelő információ áll rendelkezésre a tanulókról, a tanulók családi hátteréről. A kiemelt figyelmet igénylő tanulók az osztálytermi munkában kiemelt bánásmódban, differenciált foglalkoztatásban részesülnek. Csoportos tanítás esetén is figyelnek az egyéni szükségletekre és a tanulók egyéni igényeinek megfelelő stratégiák alkalmazására. Egyéni prevenciós és felzárkóztató foglalkozásokat, korrepetálásokat is szervez az intézmény. Ehhez feltételeket biztosít az iskola tárgyi szinten: fejlesztő szoba, speciális taneszközök. Humánerőforrás szintjén: fejlesztőpedagógus segítő munkája is biztosított. Egyéb közösségi programokra bevonják a családokat az együttműködés érdekében. Az iskola vezetése és pedagógusai nagy figyelmet szentelnek a leszakadó és kiemelt figyelmet kívánó tanulók esetében. Az ezen a téren keletkező információkat rendszeresen egyeztetik. (szülői interjú, pedagógus interjú, SNI, BTM fejlesztési tervek)

**2.3.8.**

Az intézmény vezetése és érintett pedagógusa információkkal rendelkezik minden tanuló szociális helyzetéről.

Az intézmény minden tanuló szociális helyzetéről rendelkezik a szükséges információkkal. Az intézményben széleskörűen elemzik a tanulók szociális helyzetét. A tantestület tagjai rendszeresen megosztják azokat az információkat, amelyek ismeretében a pedagógusok hatékonyabb nevelő oktató munkát tudnak végezni. (Pedagógus és Szülői interjú)

**2.3.9.**

Az intézmény, támogató rendszert működtet: Felzárkóztatást célzó egyéni foglalkozást szervez. Integrációs oktatási módszereket fejleszt, és ezt be is vezeti. Képzési, oktatási programokat, modelleket dolgoz ki vagy át, és működteti is ezeket. Célzott programokat tár fel. Kapcsolatot tart fenn valamely szakmai támogató hálózattal. Stb.

Az intézmény támogatói rendszert működtet, felzárkóztató foglalkoztatást szervez, kapcsolatot tart fenn szakmai támogató hálózattal. Nevelési tanácsadó, gyermekjóléti szolgálat, pszichológus segíti az iskola munkáját . Az iskolai lemorzsolódás támogatására EFOP 3.1.7. pályázati programban vesznek részt.

**2.4. Hogyan támogatják az önálló tanulást, hogyan tanítják a tanulást?**

**2.4.10.**

Az önálló tanulás támogatása érdekében az intézmény pedagógiai programjával összhangban történik a nevelési-oktatási módszerek, eljárások kiválasztása vagy kidolgozása, és azok bevezetésének megtervezése.

Az intézmény pedagógiai programja szilárd támpontokat ad a megfelelő módszerek és eljárások kiválasztására, amelyek elősegítik az önálló tanulási attitűdök kialakulását. (Vezetői interjú, Pedagógus interjú)

**2.4.11.**

Az alulteljesítő, tanulási nehézségekkel küzdő és sajátos nevelési igényű tanulók megkülönböztetett figyelmet kapnak.

A lemaradó vagy gyengébb képességű tanulók állandó és rendszerszerű felzárkóztatása biztosított. Támogatásuk eszköz és eljárásrendje valamint a továbbhaladás minimális feltétele kidolgozott. A BTMN és SNI tanulók diagnosztizálását, vizsgálati kérelmek indítását fontosnak tartják. Ettől a tanévtől gyógypedagógus nem áll a rendelkezésükre, amit erőteljes hiányként élnek meg. A speciális nevelési szükségletű tanulók ellátása ebből adódóan nem biztosított. (PP 52.old., csoportnaplók)

**2.4.12.**

A pedagógusok az önálló tanuláshoz szakszerű útmutatást és megfelelő tanulási eszközöket biztosítanak, alkalmazva a tanulás tanítása módszertanát.

A pedagógusok a tanórákon az önálló tanuláshoz szakszerű útmutatást és megfelelő tanulási eszközöket biztosítanak és különféle tanulás módszertani technikákkal ismertetik meg a tanulókat. Házi versenyek, könyvtári búvárkodás, tantárgyi, képzőművészeti pályázatokon való részvétel, az önálló tanuláshoz szükséges ismeretek bővítésére késztetik a tanulókat. (PP 32.old., interjú)

**2.5. Hogyan történik a tanulók egészséges és környezettudatos életmódra nevelése?**

**2.5.13.**

Az egészséges és környezettudatos életmódra nevelés elmélete és gyakorlata a pedagógiai programban előírtak szerint a munkatervben szerepel, a beszámolókból követhető.

A pedagógiai program, munkatervek és beszámolók szerint többféle tevékenység, program során kerül előtérbe az egészség és környezettudatos gondolkodásra való nevelés (osztályfőnöki órák, szakórák, jeles napok). Egészségnapot, projekt hetet tartanak, gyakorlatban is alkalmazzák. Az első osztályosok fogápolási pályázatot nyertek, melynek keretében az osztály minden tanulója egységes tisztasági felszerelést kapott. Az intézmény hangsúlyt fektet a tanulók környezettudatos nevelésére. (Munkaterv, beszámolók, PP 34.old, bejárás)

**2.5.14.**

A tanórán kívüli tevékenységek alkalmával a tanulók a gyakorlatban alkalmazzák a téma elemeit.

A tanórán kívüli foglalkozásokon, szakkörökön készítenek fel a versenyekre, pályázatokra. Szabadidős programok, erdei iskola, tanulmányi kirándulás kerülnek megszervezésre és lebonyolításra. Felzárkóztatás is megvalósul a tanórán kívüli foglalkozások keretében. Az intézmény a Magyar Vöröskereszt bázisiskolája. (PP, Szülői interjú, bejárás)

**2.6. Hogyan segíti az intézmény a tanulók együttműködését?**

**2.6.15.**

A stratégiai programokban és az operatív tervekben szereplő közösségfejlesztési feladatokat megvalósítja az intézmény.

A pedagógiai program és a munkatervek szerint több iskolai rendezvény, program valósul meg, amelyek a közösségfejlesztést szolgálják (diáknap, saját versenyek, közös ünnepségek, rendezvények, farsang, kulturális programok). Színvonalas megemlékezések, ünnepélyek. (Munkaterv, Beszámolók, Pedagógus,- Szülői interjú)

**2.6.16.**

A pedagógusok rendelkeznek a közösségfejlesztés folyamatának ismeretével, és az alapján valósítják meg a rájuk bízott tanulócsoportok, közösségek fejlesztését.

A közösségfejlesztésben elsősorban az osztályfőnökök működnek közre, családias közösség, jellemző a jó tanár-diák kapcsolat az intézményben. Több tanórán kívüli program is segíti a közösségek alakulását. Hulladékgyűjtés, osztálykirándulások, klubdélutánok, táborok. (Beszámoló, Pedagógus- és Szülői interjú)

**2.6.17.**

A beszámolókból követhetők az alapelvek és a feladatok megvalósításának eredményei, különös tekintettel az osztályfőnökök, a diákönkormányzat tevékenységére, az intézményi hagyományok ápolására, a támogató szervezeti kultúrára.

Az intézmény bővelkedik a közösségfejlesztést célzó programokban. Az intézményi beszámolókban megjelennek a közösségfejlesztés terén megvalósított programok, feladatok eredményei. (Beszámolók, interjúk)

**2.6.18.**

Az intézmény gondoskodik és támogatja a pedagógusok, valamint a tanulók közötti folyamatos információcserét és együttműködést.

Az intézmény a pedagógusok és a tanulók közötti együttműködés és információcsere színtereit rögzíti a dokumentumokban. A dokumentumok alapján az információcsere több csatornán megvalósul: osztályok facebook-csoportja, faliújság, osztályfőnöki órák. A patronáló nevelő biztosítja az információ cserét a tantestület és a DÖK között. Az intézményen belüli információáramlás több irányú, a testület tagjai időben megkapják a munkájukhoz szükséges információkat. (PP., Pedagógus interjú, Szülői interjú)

**2.7. Az intézmény közösségépítő tevékenységei hogyan, milyen keretek között valósulnak meg?**

**2.7.19.**

Közösségi programokat szervez az intézmény.

Az iskolai rendezvények jó része a közösség építését szolgája. Közvetlen a kapcsolat a helyi óvodával, önkormányzattal. Természetismereti napok szervezése, Hagyományőrző programok, táborok, kirándulások, gyereknap, szemétszedés. (Munkaterv, Beszámolók, Pedagógus interjú, Szülői interjú)

**2.7.20.**

Közösségi programokat szervez a diákönkormányzat.

A DÖK egyik fő tevékenysége a rendezvények szabadidős foglalkozások rendszeres szervezése a patronáló tanár irányítása mellett, melyek nagyban hozzájárulnak a közösség fejlesztéséhez. (diákparlament szervezése, akadályverseny, sportnap, gyalogtúra megrendezése, Id. Szabó István napi koszorúzás, Mikulás és a farsangi bál megszervezése, lebonyolítása, diákügyelet biztosítása, versmondó verseny) (Beszámolók, Munkatervek, interjúk)

**2.7.21.**

A szülők a megfelelő kereteken belül részt vesznek a közösségfejlesztésben.

A szülők elsősorban a farsangi bál lebonyolításában vesznek részt. Iskolai programok megvalósításához az iskolavezetés a szülők beleegyezését kéri. (Szülői interjú)

**2.7.22.**

Bevonják a tanulókat, a szülőket és az intézmény dolgozóit a szervezeti és tanulási kultúrát fejlesztő intézkedések meghozatalába.

Az intézményben a diákoknak, szülőknek lehetőségük van arra, hogy bekapcsolódjanak az őket érintő döntések előkészítésébe, véleményt nyilvánítsanak és változásokat kezdeményezzenek.(Beszámoló 2017, Szülői interjú)

**2.7.23.**

A részvétellel, az intézmény működésébe való bevonódással és a diákok önszerveződésének lehetőségeivel a tanulók és a szülők elégedettek.

Az intézményben a tanulók szüleivel való kapcsolattartás formái megfelelőek, hatékonyan biztosítják a szülők számára, hogy hozzájussanak az intézménnyel és gyermekükkel kapcsolatos információkhoz. (Szülői interjú)

2. Személyiség- és közösségfejlesztés

A kompetencia értékelése:

**Fejleszthető területek:**

A sajátos nevelési igényű tanulók számára a különleges bánásmódnak megfelelő ellátás, - rehabilitációs foglalkozás -, a szakértői bizottság szakértői véleményébe foglaltak szerinti biztosítása. / 2011. évi CXC. knt. 47. § (1)/ .

**Kiemelkedő területek:**

Az intézmény fontos feladatának tartja a tanulási-tanítási folyamat során a személyiség- és a közösségfejlesztés kereteinek biztosítását. Az intézmény pedagógusai felkészültek és törekszenek a személyre szabott nevelés-oktatás feladatainak ellátására, különös tekintettel az egyéni bánásmódot igénylő tanulók – fejlesztést igénylők, tehetségek - fejlesztésére, gondozására. A közösségfejlesztő tevékenység az intézmény hagyományaival és a tanulók személyes kompetenciáinak fejlesztésével összhangban történik meg.

3. Eredmények

**3.1. Milyen eredményességi mutatókat tartanak nyilván az intézményben?**

**3.1.1.**

Az intézmény pedagógiai programjának egyik prioritása a tanulás-tanítás eredményessége.

A pedagógiai program több prioritást is megad (esélyegyenlőség, kompetenciafejlesztés). Fokozatosan kialakítják, bővítik az együttműködésre építő kooperatív- interaktív tanulási technikákat és tanulásszervezési módokat. ( PP.81., 100. oldal )

**3.1.2.**

Az intézmény partnereinek bevonásával történik meg az intézményi működés szempontjából kulcsfontosságú sikertényező indikátorok azonosítása.

Az iskola szűkebb és tágabb környezetében kialakultak segítő, támogató kapcsolatok. A Házirendet a diákönkormányzat és a szülői szervezet véleményezése alapján, a nevelőtestület fogadja el. (SZMSZ 38.oldal)

**3.1.3.**

Nyilvántartják és elemzik az intézményi eredményeket: kompetenciamérések eredményei, tanév végi eredmények – tantárgyra, 2 évre vonatkozóan, versenyeredmények: országos szint, megyei szint, tankerületi szint, települési szint, továbbtanulási mutatók, vizsgaeredmények, elismerések, lemorzsolódási mutatók (évismétlők, magántanulók, kimaradók, lemaradók), elégedettségmérés eredményei (szülő, pedagógus, tanuló), neveltségi mutatók. Stb.

Öt évre visszamenőleg nyilvántartottak az országos kompetenciaeredmények. Az intézményi elemzések is megtalálhatóak. (Telephelyi összefoglaló dokumentum) A tanév végi eredmények tantárgyanként az alsó és felső tagozaton valamint a lemorzsolódási mutatók is kiemelésre kerültek.(Beszámolók)

**3.1.4.**

Az országos kompetenciamérésen az intézmény tanulóinak teljesítményszintje évek óta (a háttérváltozók figyelembevételével) emelkedik/a jó eredményt megtartják.

A kompetenciamérés évről-évre hasonló eredményt mutat. A mérési eredmények elemzéséből kiderül, hogy tartós szignifikáns különbség nem tapasztalható. (Intézkedési terv, mérési eredmények elemzése)

**3.2. Milyen szervezeti eredményeket tud felmutatni az intézmény?**

**3.2.5.**

Az intézmény kiemelt nevelési céljaihoz kapcsolódó eredmények alakulása az elvártaknak megfelelő.

A nevelési célokat az intézmény megvalósítja. A nevelő és oktatómunkában elért eredmények a beszámolókban megfogalmazásra kerültek, melyek az elvárt szintnek megfelelően alakultak. Az intézkedési tervben rövid és hosszú távú fejlesztési terv került megfogalmazásra. (Beszámolók)

**3.2.6.**

Az intézmény nevelési és oktatási célrendszeréhez kapcsolódóan kiemelt tárgyak oktatása eredményes, amely mérhető módon is dokumentálható (versenyeredmények, felvételi eredmények, stb.).

A versenyeredmények a beszámolókban részletesen felsorolásra kerültek.(iskolai, megyei) Az iskola profiljába tartozó kiemelt tárgyak eredményesek. Ezt mutatják a magas számban megrendezésre kerülő iskolai versenyek és a versenyeredmények is. (népdaléneklés, rajz, vers és mesemondó verseny, „Aranytoll” helyesíró verseny, „Törd a fejed!” matematika verseny, „Bendegúz Tudásbajnokság”, olvasónapló pályázat, honvédelmi verseny, Móra Ferenc irodalom verseny) (Beszámolók)

**3.2.7.**

Az eredmények eléréséhez a munkatársak nagy többsége hozzájárul.

Módszertani sokszínűség, innovatív szemlélet jellemzi az intézményt. A pedagógusok érdeklődőek, nyitottak, vállalkozó szelleműek. Önképzések, továbbképzések fejlesztik a módszertani tudást. Az említettek biztosítják a munkatársak hozzájárulását az intézmény eredményességéhez. A vezetők törekszenek az egyenletes terhelés biztosítására, azonban a kevés pedagógus miatt nehéz. A családias légkörű tantestületben lehet számítani egymásra. Alacsony létszámuk miatt sok a feladat a szabadidős tevékenységeknél, rendezvényeknél. (Szülői, Pedagógus, Vezetői interjú)

**3.2.8.**

Az intézmény rendelkezik valamilyen külső elismeréssel.

Az iskola, jelentős elégedettséggel bír a szülők körében. (Szülői interjú)

**3.3. Hogyan hasznosítják a belső és külső mérési eredményeket?**

**3.3.9.**

Az intézmény vezetése gondoskodik a tanulási eredményességről szóló információk belső nyilvánosságáról.

Az éves munkatervben és az SZMSZ-ben meghatározott időpontokban (havonta) munkaértekezleteket tartanak, melyeken az információk átadása megtörténik. A belső nyilvánosság megoldott: honlap, belső hálózat, faliújság, havi rendszerességgel munkaértekezletek. A munkaközösségek folyamatosan egyeztetnek a megfelelő információáramlás érdekében. (Munkatervek, Beszámolók, SZMSZ, interjúk)

**3.3.10.**

Az eredmények elemzése és a szükséges szakmai tanulságok levonása és visszacsatolása tantestületi feladat.

Tantárgyi egységek végén témazáró teszteket írnak a diákok, ezeket hasonlítják össze az előző évek eredményeivel, s ezeket értékelik. A tanévzáró értekezleten osztályonként, tantárgyanként történik az eredmények értékelése, a következtetések levonása, a következő évi munkaterv tükrözi a visszacsatolást. Szakmai munkaközösségek belső tudásmegosztással, hospitálásokkal, célok meghatározásával támogatják az eredményes oktatást, nevelést. Az ellenőrzések, értékelések visszacsatolása a munkaértekezleteken történik meg. (Vezetői interjú)

**3.3.11.**

A belső és külső mérési eredmények felhasználásra kerülnek az intézményi önértékelés eljárásában.

Az intézményi önértékelésre, Vezetői tanfelügyeletre és vezetői önértékelésre került sor, melyek esetében feltöltésre kerültek az intézkedési tervek. (Intézményi önértékelés intézkedési terve)

**3.4. Hogyan kísérik figyelemmel a tanulók további tanulási útját?**

**3.4.12.**

A tanulókövetésnek kialakult rendje, eljárása van.

A tanulókövetés rendje kialakult. A középiskolák visszajeleznek, tanulók visszajárnak. A továbbtanuló diákok előmeneteléről rendszeresen kapnak számszerű tájékoztatást a középiskoláktól. Az Arany János programot kifejezetten hasznosnak tartják. (Vezetői interjú, Beszámoló 2017/18, 69.oldal)

**3.4.13.**

A tanulók további eredményeit felhasználja a pedagógiai munka fejlesztésére.

Összehasonlítva az általános iskolai osztályzataikkal a szaktanárok következtetnek értékeléseik realitására. Az elballagott diákok visszajárnak osztályfőnökeikhez, megosztják tapasztalataikat. (Vezetői interjú)

3. Eredmények

A kompetencia értékelése:

**Fejleszthető területek:**

A mérés - értékelés elemző tevékenységének továbbfejlesztése a mérési eredmények részletes, összehasonlító elemzése, a korrekt szakmai következtetések levonása és a célok meghatározása érdekében. Az országos kompetenciamérésen minimum szintet el nem érők arányának csökkentése.

**Kiemelkedő területek:**

Az intézményben folyó nevelő-oktató munka során folyamatosan vizsgálják, hogy a pedagógiai programban megfogalmazott célok elérése reális-e az elért eredmények alapján. A különböző tanulmányi versenyekre való felkészítés, rendezés széles műveltségterületet ölel fel. Az óralátogatásokra épülő jó gyakorlat rendszere hasznos a pedagógiai munka eredményessége szempontjából. A lemorzsolódás megelőzésére tett lépések, pályázatokban való részvétel.

4. Belső kapcsolatok, együttműködés, kommunikáció

**4.1. Milyen pedagógus szakmai közösségek működnek az intézményben, melyek a fő tevékenységeik?**

**4.1.1.**

Az intézményben a különböző szakmai pedagóguscsoportok együttműködése jellemző (szakmai) munkaközösségek, egy osztályban tanító pedagógusok közössége, fejlesztő csoportok.

Az intézményben négy munkaközösség szakmai együttműködése jellemző: alsós és felsős munkaközösség, belső értékelési csoport, ILMT Iskolai Lemorzsolódás Megelőzését Támogató Pedagógiai Rendszer Integrációs Felkészítésért Felelős munkaközösség. (SZMSZ, 2017/18 Beszámoló ,26.-37.oldal) A szakmai munkaközösségek támaszkodnak egymás munkájára. (Vezető interjú)

**4.1.2.**

A pedagógusok szakmai csoportjai maguk alakítják ki működési körüket, önálló munkaterv szerint dolgoznak. A munkatervüket az intézményi célok figyelembevételével határozzák meg.

Az egyes munkaközösségek az éves munkatervhez igazodó saját munkatervet alakítanak ki. A szakmai munkaközösségek munkaterve koherens a pedagógiai programmal és az intézmény éves munkatervével. Félévi és év végi beszámolót készítenek a feladatok végrehajtásáról és fejlesztési célokat határoznak meg. (Munkatervek, Beszámolók)

**4.1.3.**

A szakmai közösségek vezetőinek hatás- és jogköre tisztázott.

A szakmai vezetők az SZMSZ-ben rögzített és a munkaköri leírásuk szerint, a hatás-és jogkörüknek megfelelően végzik munkájukat. (SZMSZ 6.oldal )

**4.1.4.**

Csoportok közötti együttműködésre is sor kerül az intézményben, amely tervezett és szervezett formában zajlik.

Intézményi célok megvalósítása érdekében a különféle csoportok között együttműködés jön létre. A munkaközösségek egyeztetik munkatervüket, az iskola egészét érintő pedagógiai-szakmai feladatokat közösen végzik el. (Pedagógus interjú, Beszámolók)

**4.1.5.**

Az intézmény vezetése támogatja, ösztönzi az intézményen belüli együttműködéseket, és az intézmény céljainak elérése érdekében támaszkodik a munkájukra.

A vezetés ösztönzi az együttműködést, mindenben támaszkodik a nevelőtestület véleményére, a pályázatok elkészítésében és végrehajtásában, az éves terv elkészítésében, a rendezvények lebonyolításában. Egyes feladatok elvégzésére alkalmi csoportok jönnek létre: pedagógus önértékelés, intézményi önértékelés, versenyek szervezése, lebonyolítása. (Vezetői, Pedagógus interjú)

**4.1.6.**

A munkaközösségek bevonásával történik a pedagógiai folyamatok megvalósításának ellenőrzése, értékelése.

A munkaközösségek a munkatervekben előre meghatározottak szerint rendszeres óralátogatásokat végeznek. Az intézmény munkaterve ráépül a munkaközösség vezetők által elkészített munkaközösségi munkatervekre. (Munkaterv, Vezetői,- Pedagógus interjú)

**4.1.7.**

A tanulók nevelése-oktatása érdekében a szakmai közösségek tevékenységén túl a pedagógusok kezdeményezően együttműködnek egymással és a pedagógiai munkát segítő szakemberekkel a felmerülő problémák megoldásában.

Az iskola nevelési-oktatási programjának megvalósítása a kis létszámú pedagógusközösség nagy fokú együttműködésén alapszik. A nevelő - oktató munka során felmerült problémák esetében hasznos az együttműködés a pedagógiai szakszolgálattal, gyermekjóléti szolgálattal, rendőrséggel, a helyi POK-kal. Szoros együttműködés jellemzi a nevelőtestületet a pszichológussal, a külső partnereikkel, mint a családsegítő és gyermekvédelmi szakemberekkel, az önkormányzat szociális osztályával, a védőnőkkel, az egészségügyi ellátás dolgozóival. Hiányzik a mindennapokban a logopédus és a gyógypedagógus segítsége és egyéb segítő munkatárs jelenléte. (Vezetői interjú)

**4.2. Hogyan történik a belső tudásmegosztás az intézményben?**

**4.2.8.**

Az intézményben magas színvonalú a szervezeti kultúra és a szakmai műhelymunka.

Az intézmény pedagógusainak mindennapi tevékenységét képezi a problémák megoldását segítő módszerek, külső és belső ötletek, óralátogatások, mindennapi szakmai megbeszélések alkalmazása. (Beszámoló, Pedagógus, Vezetői interjú)

**4.2.9.**

Az intézményben rendszeres, szervezett a belső továbbképzés, a jó gyakorlatok ismertetése, támogatása.

A beszámolókból és a munkatervekből kitűnik, hogy a jó gyakorlatok átadása és a belső továbbképzés rendszere szervezett.(Munkatervek, Beszámolók, Vezetői és Pedagógus interjú)

**4.2.10.**

A belső tudásmegosztás működtetésében a munkaközösségek komoly feladatot vállalnak.

Az év végi beszámolók és az intézmény éves munkaterve tartalmazza. Munkaértekezleteken kerül sor a továbbképzéseken gyűjtött új információk megosztására. Az egymástól való tanulás lehetőségét hangsúlyozzák. (Pedagógus interjú)

**4.3. Hogyan történik az információátadás az intézményben?**

**4.3.11.**

Kétirányú információáramlást támogató kommunikációs rendszert (eljárásrendet) alakítottak ki.

Havonta tartanak munkaértekezleteket a SZMSZ-ben meghatározottakon kívül. Az iskolavezetés és a tantestület között folyamatos és kétirányú a kapcsolat (értekezletek, előre nem tervezett megbeszélések), mindenki számára biztosított a kérdésfeltevés. (Pedagógus interjú, SZMSZ)

**4.3.12.**

Az intézményben rendszeres, szervezett és hatékony az információáramlás és a kommunikáció.

Az intézmény munkatársai számára biztosított a munkájukhoz szükséges információkhoz és ismeretekhez való hozzáférés. A szervezeten belüli információáramlást hatékonyan kialakították, melynek formái: személyesen, e-mailben, üzenő falon keresztül. (Beszámoló, Vezetői interjú)

**4.3.13.**

Az intézmény él az információátadás szóbeli, digitális és papíralapú eszközeivel.

Az információátadásnak többféle csatornája működik: értekezletek, üzenő fal, e-mail, honlap. (Vezetői interjú)

**4.3.14.**

Az intézmény munkatársai számára biztosított a munkájukhoz szükséges információkhoz és ismeretekhez való hozzáférés.

Biztosított minden munkatárs számára a szükséges információhoz való hozzáférés. (Vezetői, - Pedagógus interjú)

**4.3.15.**

Az értekezletek összehívása célszerűségi alapon történik, résztvevői a témában érdekeltek.

Az értekezletek összehívásának előírt rendje van, ez a munkatervben is szerepel. Váratlan helyzetekben a felmerülő problémák megoldására hívnak össze értekezleteket. (SzMSz 35.oldal, Munkaterv, 2016/17 Beszámoló 33.oldal, Pedagógus interjú)

**4.3.16.**

A munka értékelésével és elismerésével kapcsolatos információk szóban vagy írásban folyamatosan eljutnak a munkatársakhoz.

Az ellenőrzések utáni megbeszélések építő kritikát alkalmazva szóban lezajlanak. Az értekezleteken, év végi értekezleten a programokat szervezők, a szép eredményeket elérő kollégák munkáját elismeri az iskolavezetés még a kisebb feladatok elvégzése esetén is. (Interjú)

4. Belső kapcsolatok, együttműködés, kommunikáció

A kompetencia értékelése:

**Fejleszthető területek:**

A pedagógiai munkát segítő szakember alkalmazása. (pedagógiai asszisztens, közfoglalkoztatott)

**Kiemelkedő területek:**

A szervezeten belüli információáramlást hatékonyan kialakították. A tudásmegosztás érdekében belső együttműködésen alapuló jó gyakorlatot működtetnek.

5. Az intézmény külső kapcsolatai

**5.1. Melyek az intézmény legfontosabb partnerei?**

**5.1.1.**

Az intézmény pedagógiai programjával összhangban a vezetés irányításával megtörténik a külső partnerek azonosítása, köztük a kulcsfontosságú partnerek kijelölése.

A Pedagógiai programban, éves beszámolókban több helyen is utalnak a külső partnerekkel való kapcsolattartásra, amik a pedagógus interjún megerősítést nyertek (Nevelési Tanácsadó, Óvoda, szlovák-magyar testvériskolák, plébánia, Cered Község Önkormányzata, Faluház, Szakmai és szakszolgálatok, középfokú oktatási intézmények Kisebbségi önkormányzat, civil szervezetek, POK, óvoda, testvériskolák) az SZMSZ-ben az intézmény pontosan azonosította külső partnereit, kiemelve a legfontosabbakat. Ezek közé tartoznak a Gyermekjóléti és családsegítő szolgálat, az iskola orvosa, védőnő, ANTSZ. (PP, SZMSZ, Pedagógus interjúk)

**5.1.2.**

A külső partnerek köre ismert az intézmény munkavállalói számára.

Az alapdokumentumok tartalmazzák a legfontosabb partnereket, ezek a dokumentumok nyilvánosak. A kapcsolattartás a legtöbb külső partnerrel, (helyi társadalmi környezettel, civil szervezetekkel és a szerződött partnereinkkel) folyamatos. (Munkaterv)

**5.2. Mi az egyes partneri kapcsolatok tartalma?**

**5.2.3.**

Az intézmény az azonosított partnerekkel kapcsolatos tevékenységekről tartalomleírással is rendelkezik.

Az SZMSZ, az iskola-egészségügyi ellátását biztosító szervezettel kapcsolatos tevékenységek részletes leírásával rendelkezik.

**5.2.4.**

Az intézmény terveinek elkészítése során megtörténik az érintett külső partnerekkel való egyeztetés.

Az érintett területeken megtörténik az érintett partnerekkel való szóbeli egyeztetés. (Vezetői interjú)

**5.2.5.**

Rendszeresen megtörténik a kiemelt kulcsfontosságú partnerek igényeinek, elégedettségének megismerése.

Partneri elégedettséget mérő dokumentumokkal nem rendelkeznek. Szóban, beszélgetések, fórumok, konzultációk lefolytatása során győződnek meg a partneri elégedettségről.(Vezetői interjú)

**5.2.6.**

Rendszeres, kidolgozott és követhető az intézmény panaszkezelése.

Nincs panaszkezelési eljárás. Minden gyermek, szülő esetleges panaszát felveszik, meghallgatják, a konfliktusokat resztoratív eljárásokkal kezelik. (Vezetői interjú)

**5.3. Hogyan kapnak tájékoztatást a partnerek az intézmény eredményeiről?**

**5.3.7.**

Az intézmény vezetése a jogszabályban előírt módon eleget tesz tájékoztatási kötelezettségeinek.

A szülők, tanulók, érdeklődők tájékoztatásának formái –szóbeli és írásbeli - leszabályozottak (SZMSZ 39. old) Az alapdokumentumok nyilvánosak, azok az igazgatói irodában és a könyvtárban szabadon megtekinthetők, illetve (az alapító okirat kivételével) megtalálhatók az iskola honlapján. A hatályos alapító okirat a www.kir.hu honlapon található meg.

**5.3.8.**

Az intézmény a helyben szokásos módon tájékoztatja külső partereit (az információátadás szóbeli, digitális vagy papíralapú).

A KRÉTA elektronikus napló segítségével a szülőket rendszeresen tájékoztatják. Értékelő és üzenő füzetet rendszeresítenek a tanulóknak. Iskolai és osztály Facebook csoportok működnek, szülők, egyéb külső partnerek tájékoztatása az intézmény eseményeiről ezen keresztül is megtörténik.(Szülői interjúk, helyszíni dokumentum elemzés: Értékelő füzetek, KRÉTA-Napló)

**5.3.9.**

A partnerek tájékoztatását és véleményezési lehetőségeinek biztosítását folyamatosan felülvizsgálják, visszacsatolják és fejlesztik.

Partnerek –főleg szülők- véleményét meghallgatják, ha szükséges felülvizsgálják. Az adott területet elemzik, értékelik és a megfelelő korrekciókat elvégzik. Ezt a feladatot leginkább a belső ellenőrzési csoport végzi.(Vezetői interjú)

**5.4. Hogyan vesz részt az intézmény a közéletben (települési szint, járási/tankerületi szint, megyei szint, országos szint)?**

**5.4.10.**

Az intézmény részt vesz a különböző társadalmi, szakmai szervezetek munkájában és a helyi közéletben.

Társadalmi életben való részvétel (nem köznevelési intézményekkel közösen szervezett rendezvények, megemlékezések) (PP.21. old.) Céljuk, hogy partnerközpontú intézményként működjenek. Helyszínt és humánerőforrást biztosítanak különböző falusi rendezvényeknek. A község Faluházában viszik ünnepi megemlékezéseiket. (Október 23. Március 15.) Ápolják és bővítik eddigi kapcsolataikat a Zabarban, Szilaspogonyon és Cereden található óvodákkal, a salgótarjáni járásban lévő iskolákkal, közművelődési és egyéb intézményekkel, a három község önkormányzatával.(PP 13. old)

**5.4.11.**

A pedagógusok és a tanulók részt vesznek a különböző helyi/regionális rendezvényeken.

A nevelők fontos feladatuknak tartják, hogy az iskola – eddigi hagyományaihoz híven – képviseltesse magát a különféle falusi rendezvényen, valamint a tanulók és a község számára a szervezett falusi szintű megmozdulások, ünnepek lebonyolításában.(PP, Beszámolók)

**5.4.12.**

Az intézmény kiemelkedő szakmai és közéleti tevékenységét elismerik különböző helyi díjakkal, illetve az ezekre történő jelölésekkel.

Az intézménynek nincs a kiemelkedő szakmai és közéleti tevékenységét elismerő jelölése vagy díja. Viszont az iskola alapításában létezik az Id. Szabó István Díj, amelyet minden évben egy tehetséggondozó pedagógus kap. (Vezetői interjú)

5. Az intézmény külső kapcsolatai

A kompetencia értékelése:

**Fejleszthető területek:**

Szülőkkel való kapcsolattartás növelése (szülői értekezletek, fogadóórák látogatottságának növelése). A kulcsfontosságú partnerek igényeinek és elégedettségének mérése, tájékoztatásuk és véleményezési lehetőségeik módjának felülvizsgálata, visszacsatolása.

**Kiemelkedő területek:**

Partnerkapcsolatuk sokrétű, széles skálán mozog. Kiemelendő a Salgótarjáni Pedagógiai Oktatási Központtal, a Cered község önkormányzatával, a civil szférával és a szomszédos Szlovákia magyarlakta településeinek iskoláival való szoros együttműködés.

6. A pedagógiai munka feltételei

**6.1. Hogyan felel meg az infrastruktúra az intézmény képzési struktúrájának, pedagógiai értékeinek, céljainak?**

**6.1.1.**

Az intézmény rendszeresen felméri a pedagógiai program megvalósításához szükséges infrastruktúra meglétét, jelzi a hiányokat a fenntartó felé.

Új iskolaépületük alig pár éves. Minden igényt kielégítő, tágas, modern épület. „Pedagógiai programunk megvalósításához csak a tudást fontosnak tartó szülői ház és a tudás megszerzésének folyamatát finanszírozó fenntartó együttes, hathatós segítségével végzett oktatás-nevelés jelenthet garanciát.” (Pedagógiai program 67.old.) Az intézmény vezetősége figyelmet fordít a pedagógiai programban megfogalmazott célok és feladatok megvalósítását biztosító infrastruktúra meglétére. Fontos számukra, hogy a helyiségek higiénés állapota megfelelő legyen, valamint esztétikusak és barátságosak legyenek a tantermek. A színvonalas és hatékony oktatás feltételeit IKT-s eszközeik, ezen belül több interaktív tábla is biztosítja, az internethálózat is kiépítésre került. Jól felszerelt az informatikai tanterem és a nyelvi labor. Természetismereti, rajz és irodalmi szaktanterem biztosítja a szaktudományos tantárgyak képzési helyszínét. Az emeleti aula mérete lehetővé teszi közösségi rendezvények lebonyolítását. A gyerekek mozgásigényét ki tudják elégíteni a tornaterem és az udvar használatával. A folyosók hangulatosak, a tanulók munkáival díszítettek. Könyvtáruk – mely egyben a községi könyvtár is- tágas, könyvállományuk bőséges. A tornaterem felszereltségével elégedettek. 2018 nyarán tisztasági festéssel történő felújítására sor került. (Bejárás)

**6.1.2.**

Az intézmény rendelkezik a belső infrastruktúra fejlesztésére vonatkozó intézkedési tervvel, amely figyelembe veszi az intézmény képzési struktúráját, a nevelőmunka feltételeit és pedagógiai céljait.

Nincs ilyen terv, a fenntartó nem kér ilyen tervet. Az anyagszükségletre vonatkozó tervet elkészítik év végén illetve a különböző pályázati anyagok tartalmazhatják. Céljuk, hogy a szervezeti – szerkezeti renden túl, az infrastruktúra is jól alkalmazkodjon a tanulókhoz: törekvéseikhez, igényeikhez, mozgásigényükhöz, adottságaikhoz, képességeikhez, személyiségükhöz, - természetesen az objektív és a szubjektív lehetőségek arányában.(PP, interjú)

**6.2. Hogyan felel meg az intézményi tárgyi környezet a különleges bánásmódot igénylő tanulók nevelésének, oktatásának?**

**6.2.3.**

Az intézmény rendelkezik rendszeres igényfelmérésen alapuló intézkedési tervvel.

A tanulók esélyegyenlőségét szolgáló intézkedési tervvel rendelkezik az iskola, mely az IPR alapú integrációs felkészítés további alkalmazását szolgálja. Ebben a tervben a helyzetelemzésen túl, - amely az integráció szempontjai, elvárható eredményei alapján készül- a fejlesztési területeket is konkrétan meghatározzák. Az integrációs programfeltételei között szerepeltetik az iskolaszervezési intézkedéseken túl a technikai, a módszertant támogató környezeti és eszközbeli feltételeket is. A fenntartó támogatja az IPR alapú tervek, tevékenységek megvalósíthatóságát. (PP, Vezetői interjú)

**6.2.4.**

Arra törekszik, hogy az intézkedési tervnek megfelelő fejlesztés megtörténjen, és ehhez rendelkezésre állnak a megfelelő tárgyi eszközök.

Az különleges bánásmódot igénylő tanulók nevelésének, oktatásának szolgálatában két kis méretű fejlesztő szoba áll. A csoportszobákban megfelelő bútorzat és az egyéni fejlesztéseket célzó fejlesztő eszközök állnak rendelkezésre. A fenntartó felé történő hiányosságok jelzése rendszeresen megtörténik, - leginkább a fejlesztő szakemberekre, gyógypedagógusra irányultan- azonban szakember hiány miatt az igény kielégítése elmarad. A fejlesztések, korszerűsítések iránti igény kielégítése a jelzést követően –új iskolaépület lévén- többnyire elmarad.(Vezetői interjú)

**6.3. Milyen az IKT-eszközök kihasználtsága?**

**6.3.5.**

Az intézmény az IKT-eszközeit rendszeresen alkalmazza a nevelő-oktató munkájában, az eszközök kihasználtsága, tanórán való alkalmazásuk nyomon követhető.

Az intézmény rendszeresen felméri az IKT eszközöket, azok számát és minőségét, korszerűségét. Szorgalmazzák felszereltségük bővítését, karbantartását annak érdekében, hogy az oktatási feladatok megvalósításában minél több és minél korszerűbb eszközt tudjanak igénybe venni. Az iskola vezetés részéről elvárásként megjelenik az IKT eszközök alkalmazása a tanítási órákon az alsó és felső tagozaton egyaránt, színesítve és gazdagítva ezzel a módszertani kultúrát. (Vezetői interjú))

**6.4. Hogyan felel meg a humánerőforrás az intézmény képzési struktúrájának, pedagógiai értékeinek, céljainak?**

**6.4.6.**

Az intézmény rendszeresen felméri a szükségleteket, reális képpel rendelkezik a nevelő-oktató munka humánerőforrás-szükségletéről.

Az intézmény az éves munkatervben fontos szempontként kezeli a nevelő-oktató munka személyi feltételeit. Az esetleges hiányok pótlását igyekeznek helyi szinten megoldani. A humánerőforrás hiányt jól érzékeli az intézmény vezetője. Nagy szükségük lenne gyógypedagógus és reálszakos pedagógusokra. (Vezetői interjú, Beszámolók, Munkatervek)

**6.4.7.**

A humánerőforrás szükségletben bekövetkező hiányt, a felmerült problémákat idejében jelzi a fenntartó számára.

A humánerőforrásra vonatkozó hiányokat, problémákat jelzik ugyan, de a fenntartó ritkán tud ebben segítségükre lenni. Önmaguknak kell orvosolni a problémát, a hiányterületeket a legoptimálisabb módon lefedni. A pedagógushiányt belső átszervezésekkel oldják meg leginkább.(Vezetői interjú)

**6.4.8.**

A pedagógiai munka megszervezésében, a feladatok elosztásában a szakértelem és az egyenletes terhelés kiemelt hangsúlyt kap.

Az egyenletes terhelésre tudatosan törekszik a vezetés. 24/hét tanórában tanítanak a pedagógusok. Igyekeznek a legtesthezállóbb feladatokkal megbízni a dolgozókat. Ily módon az egyenletes terhelés elve a lehetőségekhez képest megvalósul. (Vezetői interjú)

**6.4.9.**

A pedagógusok végzettsége, képzettsége megfelel a nevelő, oktató munka feltételeinek, az intézmény deklarált céljainak.

A pedagógusok meglévő kompetenciái alapjául szolgálnak a Pedagógiai Programban megfogalmazott elveknek, céloknak, feladatoknak. Attitűdjük, nevelői készségük igazodik az iskola szellemiségéhez. (PP, Munkaterv) Erős szakember hiány van az intézményben. A szakos lefedettség elve nem valósul meg. A legégetőbb problémaként jelzik a gyógypedagógus hiányát, ami az integrált szemlélet és az inklúzióra törekvés elvének megvalósítását nagymértékben nehezíti. (Vezetői interjú)

**6.4.10.**

Az intézmény pedagógus továbbképzési programját az intézményi célok és szükségletek, az egyéni életpálya figyelembe vételével alakították ki.

„Az intézmény nevelési és továbbképzési programjában fokozottan kapjanak szerepet az együtt neveléshez szükséges módszerek.” „Vegyünk részt minél többen és többször, az együttnevelésre épülő pedagógus továbbképzési programokban.” (PP 91.old.) A 2017-es Beiskolázási terv követi a Pedagógiai programban megfogalmazott intézményi célokra épülő továbbképzési célokat. Az önértékelési és tanfelügyeleti folyamatokban elkészült önfejlesztési tervek leginkább az iskola nevelési programjának célkitűzéseit támogatják.

**6.4.11.**

A vezetők felkészültek a pedagógiai munka irányításának, ellenőrzésének feladataira.

„A közoktatásban való feladatvállalást – annak minden szintjén – hivatásnak, szolgálatnak tekintem. Nem a beosztás, sokkal inkább a tevékenység melletti elkötelezettség motivál az intézmény vezetésének folytatására.”(Vezetői pályázat 31. old) Ez az elkötelezettség tükröződik a dokumentumokból és a helyszíni interjúból is. Ezentúl kitűnik az átgondoltság, alaposság, a jó rendszerszemlélet, a lényeglátás és a célirányultság. Továbbá jól érzékelhető a reális helyzetértékelés, a megfelelő perspektívák feltérképezése. A községi általános iskola szükségszerűségeit és lehetőségeit figyelembe vevő pozitív jövőkép megfogalmazása sem marad el. A vezetők vezetői attitűdje, vezetői készsége igazodik az iskola küldetéséhez, pedagógiai céljaihoz.

**6.5. Milyen szervezeti kultúrája van az intézménynek, milyen szervezetfejlesztési eljárásokat, módszereket alkalmaz?**

**6.5.12.**

Az intézmény vezetése személyesen és aktívan részt vesz a szervezeti és tanulási kultúra fejlesztésében.

A vezetés ösztönzi a tantestületet a különböző pályázati projektekben, tevékenységekben való részvételre, ami erőteljesen kihat a tanulási és szervezeti kultúra fejlesztésére. Aktuálisan futó pályázataik: EFOP-3.1.7. Esélyteremtés a köznevelésben, 2019./20-as tanév: EFOP-3.1.2-16-2016-00001 Komplex Alapprogram, EFOP 3.3.5-17 Korszerű pedagógiai módszerek alkalmazása (Vezetői interjú)

**6.5.13.**

Az intézmény szervezeti és tanulási kultúráját a közösen meghozott, elfogadott és betartott normák, szabályok jellemzik.

Megfogalmazott cél, hogy a módszer, az értékelés és a szervezeti – szerkezeti kultúra, az infrastruktúra jól alkalmazkodjon a tanulók törekvéseihez, igényeihez, adottságaihoz, képességeihez. (PP 7. old.) Az iskola szervezeti és működési szabályzata (SZMSZ) határozza meg a köznevelési intézmény szervezeti felépítését, továbbá a működésre vonatkozó rendelkezéseket. A nevelőtestület az iskolavezetés és a munkaközösség-vezetők irányításával közösen határozzák az meg az iskolában folyó tanulás tartalmi, formai és szervezeti egységeit. A nevelő-tanító munka leszabályozottan, a lehetőségek optimális kihasználásával történik (PP., SZMSZ)

**6.5.14.**

Az intézmény alkalmazotti közösségének munkájára, együttműködésére a magas szintű belső igényesség, hatékonyság jellemző.

A dokumentumokból kitűnik a munkaközösségek szabályozott és következetes, célirányos és az eredményességet feltáró munkája. Hatékonyságukat a tanév végi beszámolók átfogó, több szempontú elemzésével bizonyítják. (SZMSZ, Munkatervek, Beszámolók) A pedagógus interjú ezt alátámasztotta. A kis közösség egymást segítve, karöltve igyekszik a feladatokat megoldani, a tanuló-összetételből adódó mindennapi problémákat orvosolni. (Pedagógus interjú)

**6.5.15.**

Az intézmény munkatársai gyűjtik és megosztják a jó tanulásszervezési és pedagógiai gyakorlatokat az intézményen belül és kívül.

Intézményen belül van példa a „Jó gyakorlat” munkaközösségen belüli megosztására. (Munkaterv 2017/18, Beszámoló 2017/18) Bemutató órákat szerveznek, amikből videó felvétel készül. Ezt munkaközösségi foglalkozás keretében elemzik. Tanulnak egymás hibáiból és erényeiből. (Pedagógus, Vezetői interjú)

**6.6. Milyen az intézmény hagyományápoló, hagyományteremtő munkája?**

**6.6.16.**

Az intézmény számára fontosak a hagyományai, azok megjelennek az intézmény alapdokumentumaiban, tetten érhetők a szervezet működésében, és a nevelő-oktató munka részét képezik.

A közösségfejlesztés területeit a hagyományápoláshoz kapcsolódó programok biztosítják. Hagyományokhoz kapcsolódó ünnepélyek, megemlékezések fontos szerepet töltenek be az iskola életében, mindezek révén erősítik a gyermekekben a szűkebb és tágabb értelemben vett „haza” és szülőföld iránti szeretetet. Kivételesen fontosnak tartják névadójuk Id. Szabó István szobrászművész szellemi örökségének ápolását, a legfontosabb nemzeti ünnepekről történő megemlékezést. (Munkatervek, Beszámolók, Interjúk)

**6.6.17.**

Az intézményben dolgozók és külső partnereik ismerik és ápolják az intézmény múltját, hagyományait, nyitottak új hagyományok teremtésére.

Megemlítendők a Tarnamenti Hagyományőrző egyesülettel, közösen szervezett rendezvények, ünnepek, amelyek tudatosan irányulnak a hagyományápolás céljaira. Programjaiknak helyet biztosít Cered község Faluháza, ahol a falu lakosságával közös ünnepléseken vehetnek részt. Kiemelt ünnepeik e tekintetben: Október 23. Karácsony, Farsang, Március 15. (PP, Interjúk)

**6.7. Hogyan történik az intézményben a feladatmegosztás, felelősség- és hatáskörmegosztás?**

**6.7.18.**

A munkatársak felelősségének és hatáskörének meghatározása egyértelmű, az eredményekről rendszeresen beszámolnak.

Az intézmény vezetőjének, helyettesének és az iskolatitkárnak a hatás- és jogköre meghatározott. A szervezeti felépítés megjelenített.(SZMSZ) A munkaközösségek élén munkaközösség-vezetők állnak. A munkaközösség tagjai meghatározottak. A középvezetők a tanév elején tervező munkát végeznek, tanév végén részletesen beszámolnak tevékenységeikről. Az értékelések alaposak, szakmailag megalapozottak. (Munkatervek, Beszámolók)

**6.7.19.**

A feladatmegosztás a szakértelem és az egyenletes terhelés alapján történik.

A munkatervben részletesen megjelenítik a személyi feltételeket, a tantárgyfelosztást, az egyéb – középvezetői és tanórán kívüli feladatok- ellátásának felelőseit, tisztségeit a meglévő pedagógusi kompetenciák és az egyenletes terhelés függvényében.

**6.7.20.**

A felelősség és hatáskörök megfelelnek az intézmény helyi szabályozásában (SZMSZ) rögzítetteknek, és támogatják az adott feladat megvalósulását.

A feladatok kiosztása megfelel a helyi szabályozásnak és ez által támogatja, segíti azok megvalósulását. (SZMSZ, Munkatervek)

**6.8. Hogyan történik a munkatársak bevonása a döntés-előkészítésbe (és milyen témákban), valamint a fejlesztésekbe?**

**6.8.21.**

Folyamatosan megtörténik az egyének és csoportok döntés-előkészítésbe történő bevonása – képességük, szakértelmük és a jogszabályi előírások alapján.

Döntések előkészítésére található példa a Beszámoló dokumentumokban. A vezető jelentősebb döntési helyzetekben támaszkodik a tantestület véleményére, támogatására. Az intézmény igazgatója szerint fontos egy-egy pályázati program megvalósítása előtt az egyeztetés és a megfelelő szintű előkészítés, ha szükséges kell a meggyőzés, az egységes elhatározás. Fontosnak látja a feladatok tudatos vállalását. (Vezetői interjú)

**6.8.22.**

Ennek rendje kialakított és dokumentált.

A munkatársak döntés-előkészítésbe való bevonásának rendje, szokása kialakított.

**6.9. Milyen az intézmény innovációs gyakorlata?**

**6.9.23.**

Az intézmény munkatársai képességük, szakértelmük, érdeklődésük szerint javaslatokkal segítik a fejlesztést.

Tapasztalt, több évtizede gyakorló pedagógusok alkotják a tantestület nagy részét. Szakértelmükre, javaslataikra nagymértékben támaszkodik az iskolavezetés.

**6.9.24.**

Az intézmény lehetőségeket teremt az innovációt és a kreatív gondolkodást ösztönző műhelyfoglalkozásokra, fórumokra.

Az megújulás szükségességét a vezetőség jól érzékeli. Pályázati projektekből adódóan lehetőségük van erre. EFOP-3.1.2-16-2016-00001 Komplex Alapprogram megvalósításától különösen jelentős megújulást várnak.

**6.9.25.**

A legjobb gyakorlatok eredményeinek bemutatására, követésére, alkalmazására nyitott a testület és az intézményvezetés.

A jó gyakorlatokat egymástól szívesen tanulják. Erre bemutató órákat szerveznek. Egymás jó gyakorlatait elemzik, majd beépítik munkájukba. (Vezetői,- Pedagógus interjú)

6. A pedagógiai munka feltételei

A kompetencia értékelése:

**Fejleszthető területek:**

Szakos ellátottság biztosítása kompetenciabővítéssel, pedagógus-továbbképzésekkel, esetleg átképzéssel.

**Kiemelkedő területek:**

Új iskolaépület által biztosított kiváló tárgyi környezet. Hagyományápoló tevékenységük, névadójuk szellemi örökségének méltó őrzése, ápolása. A szervezeti és tanulási kultúra tudatos fejlesztése, alakítása pályázati lehetőségek kihasználásával.

7. A Kormány és az oktatásért felelős miniszter által kiadott tantervi szabályozó dokumentumban megfogalmazott elvárásoknak és a pedagógiai programban megfogalmazott céloknak való megfelelés

**7.1. Hogyan jelennek meg a Kormány és az oktatásért felelős miniszter által kiadott tantervi szabályozó dokumentumban meghatározott célok a pedagógiai programban?**

**7.1.1.**

Az intézmény pedagógiai programja koherens a Kormány és az oktatásért felelős miniszter által kiadott tantervi szabályozó dokumentumban foglaltakkal.

Az intézmény által megfogalmazott célok, feladatok teljes mértékben megfelelnek a központilag kiadott szabályozó dokumentumban megfogalmazottaknak, és a jogszabályi elvárásoknak. (PP.)

**7.1.2.**

A pedagógiai program a jogszabályi és tartalmi elvárásokkal összhangban fogalmazza meg az intézmény sajátos nevelési-oktatási feladatait, céljait.

A Pedagógiai program a helyi adottságokból kiindulva, alapos helyzetelemzésre építve, az intézmény sajátosságait figyelembe véve, a tantervi szabályozó dokumentum és a hatályos jogszabályok maximális figyelembevételével, a fenntartó és az iskolahasználók igényeinek megfelelően íródott. (PP.)

**7.2. Hogyan történik a pedagógiai programban szereplő kiemelt stratégiai célok operacionalizálása, megvalósítása?**

**7.2.3.**

Az intézmény folyamatosan nyomon követi a pedagógiai programjában foglaltak megvalósulását.

Az intézmény tervezési dokumentumai következetesen a Pedagógiai program elvárás rendszerére, elveire, céljaira épülnek. Az intézmény stratégiai tervei alapján készülnek az operatív tervezés dokumentumai. A Pedagógiai program hangsúlyos területei az éves tervekben, beszámolókban fellelhetők. Megvalósulásuk eredményessége, elemzése az éves beszámolókban olvashatók. Az intézmény integrációs elveit, az inklúzióra törekvés megvalósítását fontosnak tarja, azonban megvalósítása gyógypedagógus híján nehézségekbe ütközik. Mérési eredményeik elemzése, nyomon követése, további fejlesztési célok meghatározása megtörténik.

**7.2.4.**

Minden tanév tervezésekor megtörténik az intézmény tevékenységeinek terveinek ütemezése, ami az éves munkatervben és más fejlesztési, intézkedési tervekben rögzítésre is kerül.

Tanév kezdéskor megtörténik a tevékenységek ütemezése, ami az éves munkatervben, valamint a munkaközösségek terveiben részletesen megjelenítve, határidőkhöz, felelősökhöz rendelve rögzítésre kerül.

**7.2.5.**

A tervek nyilvánossága biztosított.

Az iskola honlapot működtet, ahol minden aktualitást, fontos eseményt publikál.

**7.2.6.**

A tervekben (éves munkaterv, továbbképzési terv, ötéves intézkedési terv) jól követhetők a pedagógiai program kiemelt céljaira vonatkozó részcélok, feladatok, felelősök, a megvalósulást jelző eredménymutatók.

Az operatív tervek lényegre törőek, jól követhetőek. A Pedagógiai Program kiemelt céljait hangsúlyozzák. A célok részcélokra, feladatokra, felelősökre történő lebontása megtörténik, a tevékenységek időhatárokhoz kötöttek, az eredmények vagy esetleges hiányok jelzése kirajzolódik.

**7.2.7.**

A képzési és fejlesztési tervek elkészítése az eredmények ismeretében, azokra épülve, annak érdekében történik, hogy a munkatársak szakmai tudása megfeleljen az intézmény jelenlegi és jövőbeli igényeinek, elvárásainak.

A pedagógusok önfejlesztési terve (7 db) az OH önértékelési oldalán megtalálható, valamint elérhető az előző tanfelügyelet 2 fejlesztési dokumentuma. Olvasható az intézményvezető 2019.02.28. évi tanfelügyeleti ellenőrzését követő, megfelelő formában és tartalommal elkészített önfejlesztési terve. A fejlesztési tervek az intézményi célok mentén, a vezető és a munkatársak tudatosan átgondolt személyes szakmai céljait szolgálják. A képzési célok meghatározottak: előnyt élveznek a pedagógiai programhoz igazodó képzések, az integrációs neveléshez kapcsolódó és a mérés, értékelési ismeretek megszerzésére irányuló továbbképzések. (Továbbképzési program 7. old)

**7.2.8.**

A tanítási módszerek, a nevelő-oktató munkát támogató papír alapú és digitális tankönyvek, segédanyagok kiválasztása és alkalmazása rugalmasan, a pedagógiai prioritásokkal összhangban történik.

A pedagógiai munkát támogató segédeszközök, tankönyvek kiválasztása célszerűségi alapon, adekvátan, a prioritásokat előtérbe helyezve történik.

7. A Kormány és az oktatásért felelős miniszter által kiadott tantervi szabályozó dokumentumban megfogalmazott elvárásoknak és a pedagógiai programban megfogalmazott céloknak való megfelelés

A kompetencia értékelése:

**Fejleszthető területek:**

A különleges bánásmódot igénylő tanulói kört célzó nevelési és tanítási feladatok gyakorlatban történő következetesebb és módszeresebb megvalósítása.

**Kiemelkedő területek:**

Az igényesen elkészített stratégiai és operatív dokumentumok céljait és feladatait elveiben, eszméiben és a nevelési - tanítási gyakorlatban lehetőségeikhez mérten követik. Pályázati programok felvállalásával nem kis erőfeszítéseket tesznek azok megvalósítása érdekében.